Gebruikt CATERPILLAR VERREIKER 2.015 TH 417 C voor Verkoop gevestigd in Budaors, ??, HU ( CU4315244 )
Nr. catalogus: CU4315244
Nr. serie: RRJ00228
Budaors - Hongarije Tuis | Media Releases | Twee ongelukke in Tarlton eis ‘n lewe
Die twee motorongelukke gisteroggend op die R24 en R14 in Tarlton, kon vermy gewees het indien Mogale City se omgewing-ontwikkelingsplanne behoorlik toegepas word en verkeersmaatreëls na behore uitgevoer word.
ŉ VF Plus-raadslid, Amanda de Lange, is Dinsdagoggend vroeg ontbied na die eerste toneel voor die Transnet-depot op die N14. 'n Brandstof-tenkwa het volgens ooggetuies voor aankomende verkeer van die brug af by die depot ingedraai. (Foto onderaan verklaring)
Groot hoeveelhede swaarvoertuie deel die N14 wat deur Tarlton loop, met gereelde padgebruikers in beide rigtings. Die ingang na die depot is gevaarlik naby 'n treinoorbrug geleë en die Vryheidsfront Plus is lank reeds besig om veiligheid vir padgebruikers in die omgewing te probeer beding.
Gautrans het onlangs die pad breër by die ingang gemaak, maar dit bied nie die nodige oplossing nie. Daar is geen waarskuwingstekens om verkeer te waarsku dat daar swaarvoertuie is wat die ingang na die depot gebruik nie en spoedwalle wat deur Gautrans gebou is, is totaal oneffektief.
Die ideaal sou wees om die ingang van die depot te skuif en verbygaande verkeer te herlei om beter verkeersvloei te bewerkstellig. Die VF Plus sal hieroor gesprek voer met Gautrans, Mogale City-openbare veiligheid en Transnet.
Hierdie gedeelte van die R24 is ook baie besig met 'n T-aansluiting vanaf Ventersdorp en 'n paar meter verder, 'n groot afdraai na een van die besigste motorhawes en winkelsentrums in die gebied.
Die probleem is tewens vererger deur ŉ reuse laekoste-behuisingsprojek vir sowat 30 000 tot 40 000 inwoners deur Mogale City reg langs die R24. Die gemeenskap gaan verdere druk op die reeds lewensgevaarlike roete plaas met voertuie, voetgangers, minibus-taxi’s en busse wat ook direkte toegang tot die 'pad-van-die-dood' soos hy bekend staan, gaan hê.
Mogale City volg nie sy eie omgewing-ontwikkelingsplanne nie en lukrake ontwikkelings, wat nie gemeenskappe en padgebruikers se veiligheid in ag neem nie, word toegelaat in 'n oorhaastige poging om verkiesingsbeloftes na te kom in tyd vir die 2019-verkiesing. Dit is onverantwoordelik en totaal irrasioneel.
Die VF Plus se siening is dat die stadsraad verantwoordelik is vir die verkeersprobleme wat padgebruikers bedreig.